У нашай размове кіраўнік аддзела ідэалогіі, культуры і па справах моладзі неаднаразова падкрэслівала, што яна цэніць Валерыя Гусева як высакакласнага спецыяліста. Разам з тым, СДК неаднаразова прапаноўвалі наладзіць шчыльнае супрацоўніцтва з сельвыканкамам, стварыць новыя гурткі і аматарскія аб’яднанні, павялічыць колькасць наведвальнікаў, але мала што змянялася. “У выніку мы знайшлі рашэнне, якое задаволіла ўсіх: спадар Гусеў цяпер лічыцца не толькі мастацкім кіраўніком СДК, але ён афіцыйна прызначаны і кіраўніком народнага ансамбля песні “Пасаг”. Такім чынам, мы не развітваемся са спецыялістам. У коле яго абавязкаў застанецца арганізацыя культурных мерапрыемстваў, канцэртных праграм, ён працягне распрацоўваць і складаць сцэнарыі, тэматычныя акцыі, займацца музычным суправаджэннем і тэхнічным абсталяваннем — усім тым, у чым ён сапраўдны ас. А арганізацыйныя пытанні наш аддзел даверыць маладому спецыялісту, які, спадзяемся, прынясе свежыя ідэі”, — падсумавала Вераніка Ігараўна.